Si festegje ancje A Buie, a Gôt di Glemone, a Flumisel, a Manzan, a Poçalis di Madrîs di Feagne, a Plain. Aromai la mode americane di bombons e de fieste dai inamorâts si slargje pardut, ma in Friûl Sant Valantin al è patron dai epiletics: di fat il non no sientific de epilessie al è ""mâl di Sant Valantin"". Lis dôs manieris di viodi Sant Valantin no àn masse a ce fâ une cun chê altre. Se non che i furlans a calcolin l'inamorament une malatie dal sisteme gnervôs!